
Obrazloženje Financijskog plana za 2027. godinu i projekcije za 2028. i 2029. godinu

1. OBRAZLOŽENJE OPĆEG DIJELA 

SAŽETAK DJELOKRUGA RADA PRORAČUNSKOG KORISNIKA

Istarsko veleučilište – Università Istriana di scienze applicate visokoškolska je ustanova koja izvodi četiri studijska programa za redovite i izvanredne studente, i to dva stručna prijediplomska i dva stručna diplomska studija. U akademskoj godini upisano je 55 novih studenata, dok ukupan broj studenata iznosi 107. Na Veleučilištu je zaposlen 31 zaposlenik. Nastava se odvija samo na lokaciji Riva 4 radi rekonstrukcije zgrade Centra za istraživanje Metris na lokaciji Preradovićeva 9D, Pula
Djelatnost Veleučilišta provodi se u skladu s važećim propisima iz područja visokog obrazovanja i odgovarajućim dopusnicama za izvođenje studijskih programa. Kontinuirano se provode aktivnosti praćenja i unapređenja sustava osiguravanja kvalitete te pripreme za izvođenje programa cjeloživotnog obrazovanja.
U Centru za istraživanje Metris provode se laboratorijske analize, laboratorijske vježbe za studente te stručne i znanstveno-istraživačke aktivnosti. Veleučilište razvija suradnju s javnim i privatnim sektorom, sudjeluje u pripremi i provedbi projekata financiranih iz fondova Europske unije te objavljuje rezultate istraživanja u domaćim i međunarodnim znanstvenim i stručnim časopisima. Zaposlenici također sudjeluju na stručnim skupovima i konferencijama.
U okviru razvojnih aktivnosti provodi se rekonstrukcija zgrade Centra za istraživanje Metris i nabava specijalizirane opreme, s ciljem unapređenja uvjeta za izvođenje nastave, laboratorijskih vježbi i istraživačkih aktivnosti.
Djelovanje Veleučilišta usmjereno je na osiguravanje kvalitetnog visokog obrazovanja, razvoj stručnih i istraživačkih kapaciteta te jačanje suradnje s gospodarstvom i lokalnom i regionalnom zajednicom. Ostvarenje navedenih ciljeva zahtijeva odgovarajuće financijske i materijalne resurse, čije se planiranje usklađuje s potrebama redovitog poslovanja i razvojnim prioritetima Veleučilišta.

Plan prihoda/rashoda:

Izvor 1.1 Opći prihodi i primici 1.878.946,62 eura
Izvor 3.1 Vlastiti prihodi Metris 20.000,00 eura
Izvor 4.3 Ostali prihodi za posebne namjene 26.000,00 eura
Izvor 5.1 Prihodi od Agencije za mobilnost i programe EU 18.000,00 eura
Izvor 5.6 Prohodi od Fondova EU za projekte 713.233,34 eura
Izvor 5.7 Programi EU Fond za pravednu tranziciju 7.165.413,12 eura

Sveukupno 9.821.593,08 eura

Izvori financiranja za realizaciju redovne djelatnosti za 2027. godinu čine sredstva Proračuna Istarske županije, vlastiti prihodi od školarina i izvođenja laboratorijskih usluga Centra istraživanja Metris te sredstava iz projekata koje Veleučilište trenutno provodi.

2. OBRAZLOŽENJE POSEBNOG DIJELA
NAZIV PROGRAMA- 2503 REDOVNA DJELATNOSTI ISTARSKOG VELEUČILIŠTA

ZAKONSKE I DRUGE PODLOGE NA KOJIMA SE ZASNIVA PROGRAM
Zakon o visokom obrazovanju i znanstvenoj djelatnosti (NN 119/22)
Zakon o osiguravanju kvalitete u visokom obrazovanju i znanosti (NN 151/22)
Zakon o ustanovama (NN 76/93, 29/97, 47/99, 35/08, 127/19, 151/22)
Zakon o proračunu (NN 144/21)
Zakon o fiskalnoj odgovornosti (NN 111/18, 83/23)
Pravilnik o planiranju u sustavu proračuna (NN 1/24)
Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20,158/23)
Pravilnik o proračunskim klasifikacijama (NN 26/10, 120/13, 1/20,4/24)
Zakon o radu (NN 93/14, 127/17, 98/19, 151/22, 64/23)
Zakon o plaćama u državnoj službi i javnim službama (NN 155/23)
Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19); 
Zakon o plaćama u lokalnoj i područnoj (regionalnoj) samoupravi (NN 28/10, 10/23); Kolektivni ugovor za zaposlene u jedinicama lokalne samouprave i upravnim odjelima Istarske županije
Zakon o javnoj nabavi (NN 120/16, 114/22, 48/26)

NAZIV AKTIVNOSTI  A250311 Rashodi za zaposlene

Sredstva za rashode za zaposlene u 2027. godini ograničena su na temelju lanjskog limita u iznosu 1.050.000,00 eura i neće nam biti dostatna u 2027. godini zbog povećanja obveza po osnovi plaća. Kao javna ustanova u sustavu visokog obrazovanja, Istarsko veleučilište obvezno je primjenjivati propise kojima se uređuju plaće u javnim službama. Tijekom 2026. godine osnovica za obračun plaća povećana je u tri navrata. Navedena povećanja izravno utječu na obračun plaća nastavnog osoblja Veleučilišta, zbog čega postojeća planirana sredstva nisu dostatna za pokriće svih obveza po osnovi rashoda za zaposlene.
Dodatno povećanje rashoda proizlazi sa povratkom dviju zaposlenica s rodiljnog/roditeljskog dopusta. Tijekom korištenja dopusta njihova su primanja teretila državni proračun, dok se po povratku na posao isplaćuju na teret Proračuna Istarske županije.
Slijedom navedenog, potrebno je osigurati dodatna sredstva u iznosu od 120.000,00 eura kako bi se osiguralo uredno podmirivanje obveza za zaposlene do kraja 2027. godine. U narednom razdoblju očekujemo odlazak djelatnika na novo radno mjesto izvan ustanove, pa će iznos koji je potrebno osigurati možda biti i znatno manji. Napominjemo da smo iz projekata osigurali 147.331,21 eura za 2027. godinu te dio za 2028. godinu: ISTRAživački centar METRIS (2 zaposlenika), ZDRAV K'O DREN ( cijela plaća 1 zaposlenika i dio plaće 4 zaposlenika), ECOADRIA ( dio plaće za 3 zaposlenika).

NAZIV AKTIVNOSTI  A250312 Materijalni rashodi
Materijalni rashodi Veleučilišta financiraju se sredstvima koja osigurava Istarska županija te dijelom vlastitim prihodima ostvarenima od školarina. Sredstvima Istarske županije pokrivaju se rashodi za službena putovanja i prijevoz zaposlenika, stručno usavršavanje zaposlenika energiju, uredski materijal i ostali materijalni rashodi, tekuće i investicijsko održavanje, komunalne usluge, zakupnine i najamnine, zdravstvene usluge, računalne usluge, naknade osobama izvan radnog odnosa i ostale naknade. Također se financiraju troškovi promidžbe i informiranja te intelektualnih usluga vanjskih suradnika u nastavi te nabave nove uredske opreme nakon rekonstrukcije zgrade.
Vlastiti prihodi ostvareni naplatom školarina djelomično se koriste za financiranje materijalnih rashoda nužnih za redovito poslovanje i provedbu nastavnog plana i programa, kao i za nabavu licenci. Za navedene namjene u 2027. godini planirana su sredstva u iznosu od 26.000,00 eura.
Planirana sredstva za materijalne rashode u 2027. godini ograničena su utvrđenim limitom iz prethodne godine, u iznosu od 205.000,00 eura, te neće biti dostatna za pokriće svih potreba Veleučilišta. Naime, ukidanjem obveze plaćanja školarine za redovite studente, sukladno odluci usuglašenoj s osnivačem, došlo je do smanjenja vlastitih prihoda koji su se prethodnih godina djelomično koristili za financiranje materijalnih rashoda nužnih za redovito poslovanje i obavljanje osnovne djelatnosti.
Navedeno smanjenje vlastitih prihoda uzrokuje manjak sredstava potrebnih za nesmetano funkcioniranje Veleučilišta i kontinuiranu provedbu nastavnog procesa. Stoga je za 2027. godinu potrebno osigurati dodatna sredstva iz nenamjenskog (općeg) izvora financiranja u iznosu od 50.000,00 eura, kako bi se nadomjestio manjak prihoda i osiguralo redovito poslovanje Veleučilišta.
Cilj uspješnosti:
Provođenje mjera navedenih u Provedbenom programu Istarske županije za razdoblje 2025.- 2029.godine.
Posebni cilj: 2.4. Učinkovito upravljanje regionalnim razvojem 

Mjere: 2.4.9. Ostale mjere iz samoupravnog djelokruga: Javna uprava i administracija
	Naziv i broj posebnog cilja i mjere provedbenog programa Istarske županije za razdoblje od 2025-2029.god.
	Program u proračunu Istarske županije
	Aktivnost poveznica aktivnosti u proračunu Istarske županije

	Posebni cilj: 2.4. Učinkovito upravljanje regionalnim razvojem Mjera 2.4.9. Ostale mjere iz samoupravnog djelokruga: Javna uprava i administracija Mjerom je predviđeno učinkovito obavljanje poslova upravnih tijela Istarske županije i proračunskih korisnika.
	Program 2503
	A250311
A250312



Pokazatelji uspješnosti:
	Pokazatelj rezultata
	Početna vrijednost 2026.
	Ciljane vrijednosti

	
	
	2027
	2028
	2029

	Zakonito, pravovremeno i cjelovito obavljeni poslovi upravnih tijela Istarske županije i proračunskih korisnika
	kontinuirano
	kontinuirano
	kontinuirano
	kontinuirano

	Broj zaposlenih
	31
	31
	31
	31


NAZIV PROGRAMA: 2505 CENTAR ISTRAŽIVANJA METRIS

ZAKONSKE I DRUGE PODLOGE NA KOJIMA SE ZASNIVA PROGRAM
Zakon o visokom obrazovanju i znanstvenoj djelatnosti (NN 119/22)
Zakon o osiguravanju kvalitete u visokom obrazovanju i znanosti (NN 151/22)
Zakon o normizaciji  (NN 80/13)
Zakon o ustanovama (NN 76/93, 29/97, 47/99, 35/08, 127/19, 151/22)
Zakon o proračunu (NN 144/21)
Zakon o fiskalnoj odgovornosti (NN 111/18, 83/23)
Pravilnik o planiranju u sustavu proračuna (NN 1/24)
Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20,158/23)
Pravilnik o proračunskim klasifikacijama (NN 26/10, 120/13, 1/20,4/24)
Zakon o radu (NN 93/14, 127/17, 98/19, 151/22, 64/23)
Zakon o plaćama u državnoj službi i javnim službama (NN 155/23)
Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19); 
Zakon o plaćama u lokalnoj i područnoj (regionalnoj) samoupravi (NN 28/10, 10/23); Kolektivni ugovor za zaposlene u jedinicama lokalne samouprave i upravnim odjelima Istarske županije
Zakon o javnoj nabavi (NN 120/16, 114/22, 48/26)
Zakon o gospodarenju otpadom (NN 84/21)
Zakon o zaštiti na radu 


NAZIV AKTIVNOSTI  A250501 Materijalni rashodi- Metris

Materijalni rashodi planirani su u iznosu od 66.400,00 eura, što je na razini prethodne godine te se procjenjuje dostatnim za pokriće troškova redovitog poslovanja.

Vlastiti prihodi planirani su u smanjenom iznosu zbog provedbe projekta „ISTRAživački centar METRIS”, u okviru kojeg je predviđena obnova zgrade Centra. U travnju 2027. godine planirano je potpuno iseljenje zaposlenika i opreme, što će rezultirati smanjenjem troškova poslovanja koji se financiraju iz vlastitih sredstava. Slijedom navedenoga, materijalni rashodi koji se financiraju iz vlastitih sredstava planirani su u iznosu od 20.000,00 eura, uzimajući u obzir očekivano smanjenje potreba tijekom razdoblja obnove.

NAZIV PROGRAMA: 9213 EU PROJEKTI U ŠKOLSTVU

ZAKONSKE I DRUGE PODLOGE NA KOJIMA SE ZASNIVA PROGRAM
Zakon o visokom obrazovanju i znanstvenoj djelatnosti (NN 119/22)
Zakon o osiguravanju kvalitete u visokom obrazovanju i znanosti (NN 151/22)
Zakon o normizaciji  (NN 80/13)
Zakon o ustanovama (NN 76/93, 29/97, 47/99, 35/08, 127/19, 151/22)
Zakon o proračunu (NN 144/21)
Zakon o fiskalnoj odgovornosti (NN 111/18, 83/23)
Pravilnik o planiranju u sustavu proračuna (NN 1/24)
Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20,158/23)
Pravilnik o proračunskim klasifikacijama (NN 26/10, 120/13, 1/20,4/24)
Zakon o radu (NN 93/14, 127/17, 98/19, 151/22, 64/23)
Zakon o plaćama u državnoj službi i javnim službama (NN 155/23)
Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19); 
Zakon o plaćama u lokalnoj i područnoj (regionalnoj) samoupravi (NN 28/10, 10/23); Kolektivni ugovor za zaposlene u jedinicama lokalne samouprave i upravnim odjelima Istarske županije
Zakon o javnoj nabavi (NN 120/16, 114/22, 48/26)
Zakon o gospodarenju otpadom (NN 84/21)
Zakon o zaštiti na radu 

TEKUĆI PROJEKT T921301 ERASMUS+ 

Veleučilište kontinuirano se prijavljuje na nove natječaje (KA131) za programska razdoblja i uspješno provodi mobilnost studenata, nastavnog i nenastavnog osoblja.
Velik interes veleučilište ima za dolaznu mobilnost, nastavljaju se aktivnosti na obnavljanju postojećih bilateralnih ugovora te povezivanje s novim potencijalnim partnerima. Izvor financiranja Agencija za mobilnost i programe EU za proračunske  korisnike te je planirani iznos u 2027. godini 18.000,00 eura.

TEKUĆI PROJEKT T921314 ISTRAživački centar METRIS

Projekt „ISTRAživački centar METRIS”, koji obuhvaća rekonstrukciju i prenamjenu Centra za istraživanje materijala Istarske županije METRIS (u daljnjem tekstu: METRIS), usmjeren je na poticanje inovacija, prijenos znanja i tehnologije te stvaranje preduvjeta za primjenu inovativnih tehnologija u malim i srednjim poduzećima (MSP-ovima). Projekt pridonosi ublažavanju negativnih učinaka zelene i digitalne tranzicije te olakšavanju prijelaza prema održivom i klimatski neutralnom gospodarstvu Istarske županije. Navedeno se ostvaruje unapređenjem istraživačke infrastrukture, jačanjem konkurentnosti i otpornosti gospodarstva te poticanjem diversifikacije poslovanja MSP-ova kroz istraživanje i razvoj u području zelene i digitalne tranzicije.

Opći cilj projekta je jačanje javne regionalne istraživačke infrastrukture kroz rekonstrukciju i opremanje Centra METRIS, čime će se unaprijediti njegovi kapaciteti za provedbu istraživačkih aktivnosti i pružanje podrške razvoju inovacija i konkurentnosti gospodarstva.

Za pokriće neprihvatljivih troškova projekta osigurana su sredstva u iznosu od 537.153,02 eura. Navedena sredstva namjenski će se koristiti za financiranje radova povezanih s rekonstrukcijom i obnovom Centra, uključujući uređenje i prilagodbu pristupa zgradi, uređenje vanjskih prostora i okoliša Centra te uređenje ureda i pripadajućih prostora na prvom katu zgrade.

U okviru izvora financiranja Fond za pravednu tranziciju planirana su sredstva u iznosu od 4.390.671,55 eura za pokriće rashoda za zaposlene, materijalnih rashoda povezanih s provedbom projekta ( podmirivanje građevinskih situacija za izvedene radove na obnovi zgrade, nabave opreme te usluge stručnog nadzora tijekom provedbe projekta) i prijenos sredstava partnerima na projektu.

Iz izvora financiranja Fond za pravednu tranziciju – zaduživanje Istarska županija privremeno predfinancira za 2027. godinu iznos od 1.845.000,00 eura kako bi se započela nabava laboratorijske opreme, a zatvara se uplatom  bespovratnih sredstva iz Fonda za pravednu tranziciju.
.
Cilj uspješnosti:
Provođenje mjera navedenih u Provedbenom programu Istarske županije za razdoblje 2025.- 2029.godine.
Posebni cilj: 2.1.4. Osiguranje visokih standarda i dostupnosti obrazovanja 
Mjere: 2.1.4. Unaprjeđenje i razvoj visokoškolskih i znanstvenih institucija
	Naziv i broj posebnog cilja i mjere provedbenog programa Istarske županije za razdoblje od 2025-2029.god.
	Program u proračunu Istarske županije
	Aktivnost poveznica aktivnosti u proračunu Istarske županije

	Posebni cilj: 2.1.4. Osiguranje visokih standarda i dostupnosti obrazovanja 
Mjere: 2.1.4. Unaprjeđenje i razvoj visokoškolskih i znanstvenih institucija

	Program 2503
	A250501
T921301
T921314




Pokazatelji uspješnosti:

	Pokazatelj rezultata
	Početna vrijednost 2026.
	Ciljane vrijednosti

	
	
	2027.
	2028.
	2029.

	Broj prijavljenih i provedenih Erasmus+ projekata
	1
	1
	1
	1

	Broj studenata koji sudjeluje u projektu Erasmus+
	2
	5
	5
	5

	Postotak realizacije planiranih radova rekonstrukcije
	10%
	70%
	20%
	0%

	Postotak realizacije planirane nabave opreme
	80%
	20%
	0%
	0%



TEKUĆI PROJEKT T921317 ZDRAV KO DREN

Projekt ZDRAV K’O DREN usmjeren je na razvoj prototipa hibridnog sustava za praćenje nutritivne kvalitete svježih i funkcionalnih namirnica u kratkom opskrbnom lancu. Sustav objedinjuje analitičku stanicu, pametne senzorske naljepnice i digitalni model za predviđanje očuvanosti bioaktivnih spojeva do krajnjeg korisnika.
Inovativnost projekta očituje se u praćenju nutritivnih pokazatelja, poput antioksidansa i polifenola, a ne samo znakova kvarenja hrane. Time se proizvođačima i trgovcima omogućuje dokazivanje kvalitete proizvoda, smanjenje otpada i povećanje transparentnosti, dok potrošači dobivaju pouzdanije informacije o nutritivnoj vrijednosti namirnica.
Postojeća rješenja pametne ambalaže uglavnom su usmjerena na otkrivanje kvarenja, dok je praćenje nutritivno-funkcionalnih svojstava u stvarnom vremenu nedovoljno razvijeno. Projekt stoga odgovara na potrebe sektora funkcionalne hrane, uključujući bobičasto voće, maslinovo ulje i fermentirane proizvode, te doprinosi očuvanju nutritivne kvalitete hrane, smanjenju otpada i zelenoj i digitalnoj tranziciji prehrambenog sektora, u skladu s ciljevima Strategije pametne specijalizacije (S3).
Projekt se financira sredstvima iz Fonda za regionalni razvoj te je u okviru planiranih sredstava u iznosu 277.585,94 eura definirano podmirivanje rashoda za zaposlene, materijalnih rashoda i prijenos sredstava partnerima na projektu.

NAZIV PROGRAMA: 9229 EU PROJEKT ECOADRIA

TEKUĆI PROJEKT T922901 ECOADRIA 

Projekt ECOADRIA usmjeren je na razvoj i primjenu inovativnih, kružnih i digitalnih rješenja za održivo gospodarenje otpadom u malim i srednje velikim lukama i marinama na području Hrvatske i Italije. Cilj projekta je smanjiti onečišćenje mora, unaprijediti učinkovitost gospodarenja otpadom te potaknuti ponovnu uporabu i recikliranje otpada nastalog u lukama, osobito tijekom turističke sezone.
U sklopu projekta provode se pilot-aktivnosti u luci Rovinj, gdje je predviđena obrada otpadnih voda i sedimenta s mogućnošću ponovne uporabe dobivenih materijala, te u marini Pescara, u kojoj se uvodi pametni sustav praćenja i prikupljanja otpada te recikliranja plastike. Projekt uključuje i razvoj prekogranične digitalne platforme za praćenje otpada i razmjenu podataka, izradu zajedničke strategije kružnog gospodarenja otpadom te edukaciju dionika.
Projekt se financira sredstvima iz Fonda za regionalni razvoj planiran za 2027. godinu u iznosu 453.374,40 eura, dok se 20.393,60 troškova sufinancira iz proračuna Istarske županije. Provedbom projektnih aktivnosti jačaju se prekogranična suradnja, digitalni kapaciteti i okolišna održivost jadranskih luka i marina.

PROJEKCIJE ZA 2028. i 2029. GODINU 
Projekcije za 2028. i 2029. godinu izrađene su na temelju očekivanog razvoja djelatnosti Istarskog veleučilišta, planiranih projektnih aktivnosti i raspoloživih financijskih sredstava. Očekuje se nastavak provedbe aktivnosti međunarodne suradnje i mobilnosti u okviru programa Erasmus+, završetak projekta ISTRAživački centar METRIS te daljnji razvoj redovne nastavne, stručne i istraživačke djelatnosti. U navedenom razdoblju planiran je i nastavak provedbe projekata ZDRAV K'O DREN i ECOADRIA, usmjerenih na razvoj inovacija, istraživačkih kapaciteta, održivih rješenja i prekogranične suradnje. Planirane vrijednosti pokazatelja uspješnosti temelje se na očekivanom opsegu aktivnosti i razvojnim prioritetima Veleučilišta.

ZAVRŠNE ODREDBE
Ovaj Prijedlog Financijskog plana za razdoblje 2027. godine s projekcijama 2028. i 2029. godinu upućuje se Upravnom vijeću na razmatranje i usvajanje.
U slučaju razlika u Financijskom planu proračunskog korisnika sadržanom u proračunu koji će usvojiti predstavničko tijelo jedinice lokalne i područne (regionalne) samouprave (u daljnjem tekstu: JLPRS) u odnosnu na već usvojeni Prijedlog Financijskog plana za 2027. godinu s projekcijama za 2028. i 2029. godinu s Obrazloženjem od strane ovog Upravnog vijeća, Upravno vijeće ponovno će usvajati konačni Financijski plan za 2027. godinu s projekcijama za 2028. i 2029. godinu s Obrazloženjem.
Ako u financijskom planu proračunskog korisnika sadržanom u proračunu koji će usvojiti predstavničko tijelo JLPRS ne bude izmjena u odnosu na Prijedlog Financijskog plana za 2027. godinu s projekcijama za 2028. i 2029. godinu s Obrazloženjem usvojen od strane ovog Upravnog vijeća, isti se smatra konačnim Financijskim planom za 2027. godinu s projekcijama za 2028. i 2029. godinu s Obrazloženjem s datumom donesenog proračuna od strane skupštine Osnivača.

U Puli, 26.10. 2026.
Dekan

dr. sc. Daglas Koraca, prof. struč. stud.

